stanford-oval/wikipedia huggingface dataset:
Alkkianlampi

| Alkkianlampi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  62°10′02″N, 22°51′34″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuivasjärven valuma-alue (35.56)
Laskujoki:  oja Lylyluomaan 
Järvinumero:  35.563.1.008
Mittaustietoja
Pinnankorkeus:  155,2 m 
Rantaviiva:  1,286 km 
Pinta-ala:  0,08235 km² 
 fiAlkkianlampi 
Alkkianlampi  on Pirkanmaalla Parkanossa Ylisenpään kylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Alkkianlampi on osa Vatajanjoen valuma-aluetta.
Maantietoa

Lammen pituus on 400 metriä, leveys 350 metriä ja sen pinta-ala on 8,2 hehtaaria. Se sijaitsee Alkkianvuoren pohjoispuolella laajan suoalueen halkaisevan harjujakson reunalla. Lampeen laskee seitsemän ojaa, joista osa on soiden ojituksien laskuojia. Lännestä lampeen laskee Iso-Kouran laskuoja. Lammen oma laskuoja lähtee lammen pohjoispäästä ja luikertelee luontaisen oloisena soiden läpi yhtyen lopuksi Lylyluomaan. Lylyluoma yhtyy vuorostaan Kärppäluomaan puolen kilometrin päässä. Rantaviivan pituus on 1,3 kilometriä. Rannat ovat pääosin suota, mutta etelässä Alkkianvuoren rinne ja koillisrannat ovat kangasmetsää. Vuoren rinteeseen lammen rantaan on rakennettu retkeilevälle yleisölle pysähdyspaikka, jossa on myös hirsirakenteinen kota. Kodalle johtaa tie, joka kiertää lammeen eteläpuolelta, haarautuu yhdystieltä 13311 Kuivasjärven kylässä. Karvian ja Parkanon välinen raja kulkee 200 metrin päässä lammen rannasta.
Luonto

Järven eteläranta kuuluu Alkkianvuoren rinteeseen. Vuoren huippu on 201 metriä korkealla ja se kohoaa 46 metriä lammen vedenpinnasta. Kodalta lähtee merkitty ja opastettu luontopolku, joka kiertää vuoren rinteitä joka puolelta.
Aiheesta muualla

WWF Suomi: 061. Alkkianvuoren ympäristö (Parkano, Karvia), 2012
Latvajärvi, Hannu: Parkanon tutkimusalue (Arkistoitu – Internet Archive), Metla
(35.5)
Algarvenkoira

| Algarvenkoira> Avaintiedot |
| --- | --- |
Alkuperämaa:   Portugali
Määrä:  Suomessa ei yhtään; vuonna 2016 Portugalissa syntyi 359 uutta pentua
Alkuperäinen käyttö:  jäniksen metsästys
Nykyinen käyttö:  pien- ja suurriistan metsästys
Elinikä:  13 vuotta
Muita nimityksiä:  Barrocal Algarvio, abandeirado, fraldado, felpudo, gadelhudo
FCI-luokitus:  ei FCI-rotu CPC: ryhmä 5 alaryhmä 7
Ulkonäkö
Paino:  uros 20–25 kg narttu 15–20 kg
Säkäkorkeus:  uros 48–58 cm narttu 45–55 cm
Väritys:  fawn, keltainen, kastanjanruskea, harmaa, musta, brindle, tricolor, fawn-valkoinen, kelta-valkoinen, kastanjanruskea-valkoinen, harmaa-valkoinen tai musta-valkoinen
Algarvenkoira (Barrocal Algarvio) on portugalilainen koirarotu. Sillä ei ole FCI:n hyväksyntää, mutta se on tunnustettu kansallisella tasolla Portugalin kennelliitossa CPC:ssä. Vuonna 2019 se oli CPC:n rekisteröintimäärien perusteella kotimaansa 11. eli viimeiseksi suosituin rotu.
Ulkonäkö

Algarvenkoiran pää on kapea, kevyt ja ylös asettunut. Otsapenger on hieman korostunut, ja kallo on hieman kuonoa lyhyempi. Silmät ovat hieman vinoasentoiset ja mantelinmuotoiset, mikä johtuu alueen voimakkaasta auringonvalosta. Ne ovat väriltään pähkinänruskeat. Korvat ovat pystyt, pyramidimaisen teräväkärkiset ja korkealle asettuneet. Niska on kohtalaisen pitkä ja selkälinja puoliksi kaartunut. Rintakehä on kohtuullisen syvä ja alalinja hieman ylösvetäytynyt. Raajat ovat kuivat ja voimakkaat. Pitkä häntä ulottuu kintereiden alapuolelle ja nousee "lipun muotoon" koiran ollessa valppaana, minkä vuoksi rotua kutsutaan joskus nimellä abandeirado eli lipunkantaja. Karvapeite on keskipitkä, sileä ja erittäin pehmeä, erityisesti hännässä.
Yleisimmät värit ovat fawn, keltainen, kastanjanruskea, harmaa ja musta kaikissa sävyissään, sekä valkoinen minkä tahansa ensin mainitun värisin merkein. Lisäksi sallitaan juovikas (brindle) ja kolmivärinen (tricolor). Uroksen säkäkorkeus on 48–58 cm ja paino 20–25 kg. Nartun säkäkorkeus on 45–55 cm ja paino 15–20 kg.
Alkuperä

Rotu on peräisin faaraoiden ajoilta ja polveutuu egyptiläisestä tesemistä, jonka foinikialaiset ja berbeerit kuljettivat mukanaan Välimerelle. Se saavutti suuren suosion algarvelaisten keskuudessa, erityisesti Barrocalin alueella. Sen pääasiallinen riista, kaniini, oli melko yleinen alueen kivikkoisessa maastossa ja ankarissa sääolosuhteissa. Koska se oli sopeutuvainen, Algarven metsästäjät käyttivät sitä apunaan vuosisatojen ajan niin tasangoilla kuin vuorillakin. Vuonna 1960 rotu oli vähällä kuolla sukupuuttoon muiden rotujen saavuttaman suuren suosion takia.
José Afonso Correia aloitti rodun elvytyksen ja uudelleenluonnin, minkä seurauksena syntyi algarvenkoirien kasvattajayhdistys Associação de Criadores do Cão do Barrocal Algarvio. Siellä päätettiin mm. rodun portugalinkielisestä nimestä Barrocal Algarvio (algarvelainen Barrocal), joka viittaa sen kotialueeseen Algarven Barrocaliin.
Aiheesta muualla

Videoita[vanhentunut linkki]
Algarve resident[vanhentunut linkki]
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: pt:Barrocal Algarvio
Käännös suomeksi
Séraphin François Rouamba

Séraphin François Rouamba (s. 1942 Ouagadougou) on burkinalainen roomalaiskatolinen arkkipiispa. Hänet vihittiin papiksi 27. kesäkuuta 1970 ja nimitettiin Koupélan hiippakunnan piispaksi 1. kesäkuuta 1995. Piispaksi vihkiminen seurasi 21. lokakuuta. Pääkonsekraattorina toimi Antonio Mattiazzo, jota avustivat Luigi Ventura ja Jean-Marie Untaani Compaoré.
5. joulukuuta 2000 Koupélasta tuli arkkihiippakunta ja Rouambasta sen arkkipiispa.
Amina Saada

Amina Saada (s. 16. elokuuta 1989 Kuusankoski) on suomalais-algerialainen moukarinheittäjä. Hänen seuransa on nykyisin helsinkiläinen HIFK-Friidrott. Aiemmin hän on edustanut vuoteen 2000 asti Kouvolan urheilijoita ja 2001–2012 Länsi-Uudenmaan urheilijoita. Hänen valmentajansa on koko uran ajan ollut Idir Saada. Nuorempana Amina Saada on kilpaillut myös kiekonheitossa, kuulantyönnössä sekä painonheitossa.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| Kuulantyöntö (4 kg) | 8,64 | Lohja | 17. heinäkuuta 2008 |
| Kiekonheitto (1 kg) | 24,68 | Lohja | 1. elokuuta 2006 |
| Painonheitto (9,07 kg) | 16,78 | Helsinki | 10. syyskuuta 2012 |
| Moukarinheitto (2,50 kg) | 38,60 | Lohja | 2. heinäkuuta 2002 |
| Moukarinheitto (3 kg) | 46,54 | Lohja | 31. heinäkuuta 2004 |
| Moukarinheitto (4 kg) | 59,69 | Lohja | 13. elokuuta 2012 |
Henkilökohtaiset ennätykset > Muut saavutukset

19v SM-hopeaa 2008
22v SM-kultaa 2009
22v SM-pronssia 2010
Aiheesta muualla

Amina Saada Tilastopaja (vaatii kirjautumisen, maksullinen palvelu).
Amina Saada Kansainvälinen yleisurheiluliitto. (englanniksi)
Séléka

Séléka eli Séléka CPSK-CPJP-UFDR on Keski-Afrikan tasavallassa toimiva kapinallisliike. Sen nimi on sangon kieltä ja tarkoittaa liittoa. Seleka-liitto muodostui kolmesta aikaisemmasta kapinallisryhmästä: Union of Democratic Forces for Unity (UFDR), the Union of Republican Forces (UFR) ja Convention of Patriots for Justice and Peace (CPJP). Séléka perustettiin maan muslimienemmistöisessä pohjoisosassa, mutta kun se eteni voittoisana kohti etelän pääkaupunkiseutua, mukaan liittyi monenlaisia onnenonkijoita ja palkkasotilaita.
Sélékan keskeinen johtaja on UFDR:n Michel Djotodia. Maaliskuussa 2013 Séléka syrjäytti presidentti François Bozizén, ja huhtikuussa Djotodia julistautui presidentiksi.
Andronovon kulttuuri

Andronovon kulttuurin alueen suurin laajuus on merkitty punaisella. Sintašta-Petrovkan kulttuurin alue on merkitty tummanpunaisella. Purppuranvälisellä alueella tehtiin ensimmäiset puolapyöräiset sotavaunut. Samanaikaisia osittain päällekkäisiä kulttuureja olivat vihreällä merkityt Afanasevon kulttuuri, Srubnan kulttuuri ja BMAC-kulttuuri.
Sotavaunujen käyttäminen alkoi levitä Kaspianmeren koillispuolelta noin 2000 eaa.
Andronovon kulttuuri on yleisnimitys pronssikautisille kulttuureille, jotka kukoistivat Keski-Aasiassa noin 2000–1000 eaa. Tämän kulttuurin väestö kehitti puolapyöräisen hevosten vetämän sotavaunun ja hautasi päällikkönsä sotavaunuineen suuriin kumpuihin, kurgaaneihin.
Monien tutkijoiden mielestä Andronovon kulttuuri oli Intiaan noin 1900–1700 eaa. tunkeutuneiden indoarjalaisten kulttuuri, mutta kaikki tutkijat eivät ole tästä samaa mieltä. Kulttuurin etelärajalla oli Margiana-kulttuuri, jonka väestön kanssa Andronovon kulttuurin väestöllä oli taisteluja.
Andronovon kulttuurin osakulttuureja

Sintašta-Petrovka-Arkaim (2000–1600 eaa.) oli  Etelä-Uralilla ja Pohjois-Kazakstanissa vaikuttanut osakulttuuri. Andronovon kulttuurin aikakautena  Sintašta linnoitettiin n. 1800 eaa. Tšeljabinskin alueella Venäjällä. Lähellä Sintašta-Petrovka-Arkaimin aluetta, lähinnä Arkaimissa oli myös asutusta 17. vuosisadalla eaa. Toinen osakulttuuri oli Alakul (1500–1300 eaa.), joka sijaitsi Oxus- ja Jaxartes- jokien välillä sekä Kyzylkumin aavikolla ja oli lähinnä Intiaa ja Margiana-kulttuurin aluetta. Fjodorovon (1500–1300 eaa.) osakulttuuri vaikutti Etelä-Siperiassa ja Aleksejevka (1200–1000 eaa.)  oli itäisessä Kazakstanissa vaikuttanut osakulttuuri.
Aiheesta muualla

Cultures table (Arkistoitu – Internet Archive)
Center for the Study of Eurasian Nomads ( Arkistoitu – Internet Archive) (csen.org)
Late Bronze Age Indo-Iranians in Central Asia (Arkistoitu – Internet Archive)
Sintashta-Arkaim Culture (Arkistoitu – Internet Archive)
Suntar

| Сунтар Сунтаар |
| --- | --- |

Valtio:  Venäjän federaatio
Tasavalta:  Sahan tasavalta
Piiri:  Suntarin ulus
Kylä perustettu:  1745
Hallinto:  
 – Asutustyyppi:  kylä
 – Hallinnon tyyppi:  Nasleg (maalaiskunta)
 – Kunnanjohtaja:  Djulustan Nikiforov
Väkiluku:  10 303
Aikavyöhyke:  UTC+9 (MSK+6)
Infobox OKVirheellinen NIMI-arvo: 
Suntaar (ven. Сунтар, Suntar) tai Suntaar (jak. Сунтаар) on maalaiskunta (nasleg) ja sen keskuskylä Suntarin ulusin eli Suntarin piirin keskiosassa Sahan tasavallassa Venäjällä. Suntarin kylä sijaitsee Viljuin varrella, 985 km pääkaupungista Jakutskista länteen. Suntar on Suntarin ulusin hallinnollinen keskus.
Suntarissa on jokisatama, teatteri, keskikoulu, ylä- ja alakoulut, musiikkikoulu, terveyskeskus ja kauppoja. Suntarissa harjoitetaan karjataloutta ja maanviljelyä (perunoita ja vihanneksia). Paikkakunnalla on myös elintarviketeollisuutta, joka jalostaa liha- ja maitotaloustuotteita. Suntarin avattiin tasavallan ensimmäinen timanttihiomo  23. marraskuuta 1992.
Asukasluvun kehitys

6 500 (1989)
8 819 (2001)
8 930 (2002)
Vuonna 2002 väestöstä oli miehiä 46,8 prosenttia ja naisia 53,2 prosenttia.
Syanokobalamiini

Syanokobalamiinin rakenne
Syanokobalamiini on yleisin lisäravintoaineisiin lisätty B12-vitamiini. Sitä ei juuri ole luonnossa. Suurin osa Suomen markkinoiden B12-vitamiinituotteista on juuri syanokobalamiinimuodossa.
Syanokobalamiini muuntuu kehossa osittain metyylikobalamiiniksi (C63H91CoN13O14P).
Syanokobalamiinin kemiallinen kaava on C63H88CoN14O14P, moolimassa 1355,388 g/mol ja CAS-numero 68-19-9. Syanokobalamiinin anatomis-terapeuttis-kemiallinen lääkeluokituksen tunniste eli ATC-luokitus on B03BA01.
Aiheesta muualla

PubChem: Cyanocobalamin (englanniksi)
Human Metabolome Database: Cyanocobalamin (englanniksi)
Food Component Database (FooDB): Cyanocobalamin (englanniksi)
DrugBank: Vitamin B12 (englanniksi)
Kyoto Encyclopedia of Genes and Genomes (KEGG): Cyanocobalamin (englanniksi)
ChemBlink: Cyanocobalamin (englanniksi)
Dr. Duke's Phytochemical and Ethnobotanical Databases: Cyanocobalamin (englanniksi)
Star Wars: The Clone Wars

Star Wars: The Clone Wars voi tarkoittaa seuraavia asioita:
Star Wars: The Clone Wars, vuonna 2002 julkaistu videopeli
Lego Star Wars III: The Clone Wars, vuonna 2011 julkaistu videopeli
Star Wars: The Clone Wars, animaatiosarja
Star Wars: Clone Wars, lyhytanimaatiosarja
Star Wars: The Clone Wars, animaatioelokuva
Kloonisodat (engl. Clone Wars), kuvitteellinen sota
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Clone Wars”, voi hakea sivunnimihaulla, laajalla sivunnimihaulla tai tekstihaulla.
Syed Human

Syed Human (s. 1. tammikuuta 1992) on pakistanilainen maastohiihtäjä.
Vuoden 2018 talviolympialaisissa Human hiihti vapaan hiihtotyylin 15 kilometrillä 108:nneksi.
Alutagusen kunta

| Alutagusen kunta (Alutaguse vald) |
| --- | --- |
 lippu:  vaakuna
 Alutaguse on laaja kunta Koillis-Virossa.
 Koordinaatit: 59°10′N, 27°27′E 
Valtio:   Viro
Maakunta:  Itä-Virumaa
Alajõen, Iisakun, Illukan, Mäetagusen ja Tudulinnan yhdistyminen:  24.10.2017
Hallinto:  
 – Hallinnon tyyppi:  kunta  (vir. vald)
Pinta-ala:  
 – Kokonaispinta-ala:  1 458,63 km²
Väkiluku (1.1.2018):  4 929
 – Väestötiheys:  3 as./km²
 
 www.alutagusevald.ee 
Infobox OKVirheellinen NIMI-arvo: 
Alutagusen kunta sijaitsee Koillis-Virossa Itä-Virumaan maakunnassa Peipsijärven pohjoispuolella.
Sijainti

Kunta rajoittuu idässä Narvanjokeen ja Venäjään, etelässä Peipsijärveen, lännessä Mustveen ja Vinnin kuntiin sekä pohjoisessa Lüganuseen, Toilaan, Kohtla-Järveen, Jõhviin ja Narva-Jõesuuhun.
Hallinto

Vuoden 2017 kuntauudistuksessa Alajõen, Iisakun, Illukan, Mäetagusen ja Tudulinnan kunnat yhdistyivät Alutagusen kunnaksi. Alutagusessa on 4 929 asukasta (1.1.2018).
Alutagusen kunta koostuu Iisakun, Mäetagusen ja Tudulinnan pienkauppaloista (alevik) ja 72 kylästä (küla). Kunnan hallinnollinen keskus on Iisakun pienkauppala.
Aiheesta muualla

Kuvia tai muita tiedostoja aiheesta Alutagusen kunta Wikimedia Commonsissa
Kuvia tai muita tiedostoja aiheesta  Alajõe Wikimedia Commonsissa
Kuvia tai muita tiedostoja aiheesta  Iisaku Wikimedia Commonsissa
Kuvia tai muita tiedostoja aiheesta  Illuka Wikimedia Commonsissa
Kuvia tai muita tiedostoja aiheesta  Mäetaguse Wikimedia Commonsissa
Kuvia tai muita tiedostoja aiheesta  Tudulinna Wikimedia Commonsissa
Syddjursin kunta

| Syddjursin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Keski-Jyllannin alue
Keskustaajama:  Rønde
Hallinto:  
 – Pormestari:  Kirstine Bille
Pinta-ala:  
 – Kokonaispinta-ala:  689,8 km²
Väkiluku:  43 087
 – Väestötiheys:  62,5 as./km²
 
 www.syddjurs.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Syddjurs on Keski-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 43 087 asukasta, ja sen pinta-ala oli 689,8 neliökilometriä. Kunnan keskustaajama on nimeltään Rønde.
Kunta syntyi 1. tammikuuta 2007 Tanskan kuntauudistuksen seurauksena, jolloin entiset Ebeltoftin, Midtdjursin, Rosenholmin ja Rønden kunnat yhdistyivät.
Aiheesta muualla

Wikimedia Commonsissa on kuvia tai muita tiedostoja aiheesta .
Syddjursin kunnan kotisivut (tanskaksi)
Suomen Saksofoniseura

Suomen Saksofoniseura ry on vuonna 1995 toimintansa aloittanut suomalainen soitinyhdistys, joka edustaa sekä klassista musiikkia että jazzia esittäviä ammattimaisia saksofonisteja ja saksofoninsoiton harrastajia.
Suomen Saksofoniseuran perustava kokous järjestettiin 4. helmikuuta 1995 Jumo Jazz Clubilla. Tapahtumaan osallistui sekä klassisen musiikin että jazzin parissa toimineita saksofonisteja. Suomen Saksofoniseuran ensimmäisenä puheenjohtajana toimi Seppo "Paroni" Paakkunainen ja varapuheenjohtajana Pekka Savijoki. Kymmenen vuoden ajan seuraa johti Olli Jaakkola. Vuonna 2010 puheenjohtajana toimimisen aloitti Olli-Pekka Tuomisalo.
Suomen Saksofoniseura on järjestänyt perinteisesti kevätkonsertteja, jotka käynnistyivät 23. helmikuuta 1995 Kanneltalossa pidetyn konsertin myötä. Konsertissa esitettiin sekä jazzia että klassista musiikkia erilaisilla saksofonistien kokoonpanoilla. Suomen Saksofoniseura alkoi vuonna 1995 julkaista Saksofani-lehteä, joka ilmestyy noin kaksi kertaa vuodessa. Lehden päätoimittajia ovat olleet Olli Jaakkola (1996–2007), Saara Koskipää (2007–2011) ja Jari Eskola (2011–2018). Vuoden 2019 alussa päätoimittajan tehtävässä toimimisen aloitti Jaakko Martikainen. Saksofoniseura on myös julkaissut useita levytyksiä, joiden joukossa on ollut historiallisia äänityksiä.
Josef Kaartinen -palkinto

Suomen Saksofoniseura aloitti Josef Kaartisen mukaan nimetyn palkinnon myöntämisen saksofonisteille vuonna 1996. Sen saajia ovat olleet seuraavat soittajat:
Kai Ruskeepää, 1996
Jouni Järvelä, 1997
Hannu Lehtonen, 1998
Joonatan Rautio, 1999
Juha Keikkonen, 2000
Jussi Kannaste, 2001
Olli-Pekka Tuomisalo, 2002
Olli Ojajärvi, 2003
Jaakko Nurila, 2004
Teemu Takanen, 2005
Joonatan Rautiola, 2006
William Suvanne, 2007
Saara Koskipää, 2008
Ville Vannemaa, 2009
Timo Rantanen, 2010
Linda Fredriksson, 2011
Unto Haapa-aho, 2012
Sami Katainen, 2013
Sampo Kasurinen, 2014
Olli Jaakkola, 2015
Pekka Savijoki, 2016
Algazara

| Algazara Piirpauke |
| --- | --- | --- |

Studioalbumin tiedot
 Äänitetty : kesäkuu 1987
 Studio : Millbrook Studio, Helsinki
 Julkaistu: 1987
 Formaatti: LP-levy   CD-levy
 Tuottaja(t): Sakari Kukko
 Tyylilaji: maailmanmusiikki, jazz
 Kesto: 42.39
 Levy-yhtiö: Rockadillo Records   Jaro Medien
Piirpauken muut studioalbumit
| Villi Itä − kalevalainen rapsodia 1986 | Algazara 1987 | Zerenade 1989 |
Singlet albumilta Algazara
 ”Rondo á la Turca / Crazy Sakari” Julkaistu: 1987
Algazara on vuonna 1987 ilmestynyt Piirpauke-yhtyeen kahdeksas studioalbumi. Levyllä on mukana yhtyeen ensimmäinen virallinen laulaja, espanjalainen Cinta Hermo. Hänet oli löydetty Andalusiasta, jossa Piirpauke harjoitteli ennen albumin äänitystä.  Laulajasta huolimatta suurin osa kappaleista on instrumentaaleja, ainoastaan kolmessa kuullaan varsinaista laulua. Materiaaliltaan albumi sisältää lähinnä kansansävelmiä.
Albumi on julkaistu Suomessa LP-levynä ja Saksassa LP- ja CD-levynä. Keski-Euroopassa levyn julkaisi saksalainen Jaro Medien. Kannen on vuoden 1984 Ilahu illalla -albumin tapaan suunnitellut saksalainen graafikko Friedel Muders.
Kappaleet > A-puoli

Algazara – 4.06 (säv. ja sov. Sakari Kukko)
Doina – 2.04 (säv. trad. (Romania), sov. Sakari Kukko)
Turçeasca – 4.43 (säv. trad. (Romania), sov. Sakari Kukko)
Kantele – 4.37 (säv. trad. (Suomi), sov. Sakari Kukko))
Summer Night, Part I – 4.37 (Kesäyö, säv. trad. (Espanja/Suomi), san. Cinta Hermo (Espanja), trad. (suom. san.), sov. Sakari Kukko ja Cinta Hermo)
Summer Night, Part II – 3.57 (Kesäyö, säv. Sakari Kukko ja Cinta Hermo, san. Cinta Hermo, sov. Tauno Railo ja Badu Ndjay)
Kappaleet > B-puoli

Mandarin's Magic Dream – 5.27 (Mandariinin magia-uni, säv. trad. (Kiina), sov. Sakari Kukko)
Türlü – 4.40 (säv. trad. (Turkki), sov. Sakari Kukko)
Rondo a la Turca – 3.56 (säv. Wolfgang Amadeus Mozart (KV 331), sov. Sakari Kukko)
Crazy Sakari – 3.42 (Hullu Sakari, säv. trad. (Suomi), sov. Sakari Kukko)
Saraba – 4.00 (säv. trad. (Senegal), san. ja sov. Badu Ndjay)
Kokoonpano

Cinta Hermo - laulu, lyömäsoittimet
Sakari Kukko - sopraano- ja tenorisaksofonit, huilut, kosketinsoittimet, laulu, lyömäsoittimet
Badu Ndjay - kitara, laulu, lyömäsoittimet
Tauno Railo - basso
Markku Ounaskari - rummut
Ipe - ylimääräiset lyömäsoittimet
Kokoonpano > Tuotanto

Timppa - yleinen apu
Ministeri Näsänen - yleinen apu
Millbrook Studio, Helsinki - äänitys ja miksaus kesäkuussa 1987
Juha Heininen - tekniikka
Sakari Kukko - tuottaja Rockadillolle
Riipinen - kansikuva
Friedel Muders - kannen suunnittelu
Syed Ali

| Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Mitalit> Maa:   Intia.Miesten maahockey. Olympialaiset  | Maa:   Intia> Miesten maahockey. |
| --- | --- | --- | --- |
|  Kultaa | Tokio 1964 | Maahockey |  |
Syed Mushtaq Ali (10. heinäkuuta 1942 – 2. maaliskuuta 2010 Bhopal) oli intialainen maahockeypelaaja ja olympiamitalisti. Hän oli mukana Intian kultaa voittaneessa joukkueessa Tokion olympialaisissa 1964.
Taipale (Kuolan piiri)

Taipale (ven. Тайбола, Taibola) on kylä Kuolan piirissä, Murmanskin alueella, 70 kilometriä Murmanskista etelään. Kylässä on lentokenttä ja rautatieasema. Taipale kuuluu Pušnoin kuntaan ja sijaitsee Muurmannin radan varrella.
Venäjän 6. ilma-armeija
Alakurtti: taisteluhelikopterirykmentti ja kuljetushelikopterirykmentti 
Taibola:helikopterilaivue 
Römpötti: raskas kuljetushelikopterilaivue
Kasimovo: 30. armeijakunnan taisteluhelikopterirykmentti 
Lotinapelto: 177. hävittäjälentorykmentti
Sydir Tverdoh’lib

| Sydir Tverdoh’lib> Сидір Твердохліб |
| --- | --- |
 Sydir Tverdoh’lib
Henkilötiedot
Syntynyt: (9. toukokuuta 1886 Berežany, Galitsia
Kuollut: 16. lokakuuta 1922 (36 vuotta) Kamionka Strumiłowa, Tarnopolin voivodikunta, Puola (nyk. Kamjanka-Buzka, Lvivin alue, Ukraina
Ammatti:  kirjailija, kääntäjä
Kirjailija
Tuotannon kieli: ukraina, puola
Aiheesta muualla
Löydä lisää kirjailijoitaKirjallisuuden teemasivulta
Sydir Antonovytš Tverdoh’lib (ukr. Сидір Антонович Твердохліб; 9. toukokuuta 1886 Berežany, Galitsia – 16. lokakuuta 1922 Kamionka Strumiłowa, Puola) oli ukrainalainen kirjailija ja kääntäjä.
Tverdoh’lib opiskeli Lvivin ja Wienin yliopistossa ja työskenteli sen jälkeen Lvivissä kimnaasin opettajana. Hän liittyi siellä modernistien Moloda Muza -ryhmään. Ensimmäiset runonsa ja käännöksensä hän julkaisi 1906 ryhmän lehdessä Svitissä. Tverdoh’lib oli kaksikielinen, ukrainan- ja puolankielinen, kirjailija, ja hän julkaisi pienen runokirjan V svitšadi plesa (1908, 'Joen pinnan peilissä') sekä runoja, pienoisromaaneja ja käännöksiä ukrainankielisissä (Nedilja (1911–1912), Iljustrovana Ukrajina, Dilo) ja puolankielisissä (Krytyka, Przegląd Krajowy, Widnokręgi) lehdissä. Tverdoh’libin käännösten kautta puolalainen lukijakunta tutustui aikakauden ukrainalaiseen kirjallisuuteen, johon kritiikki suhtautui myönteisesti. Hän käänsi puolaksi kolme Myh’ailo Jatskivin pienoisromaania (1908, 1910, 1911), modernin ukrainalaisen runouden antologian (1911, 2. p. 1913) ja valikoiman Taras Ševtšenkon runoja (1913). Tverdoh’lib käänsi Ševtšenkon Haidamakyin saksaksi ja Juliusz Słowackin runoja ukrainaksi.
Tverdoh’lib johti vuodesta 1920 Jatskivin kanssa pientä Ukrainan agraaripuoluetta, joka teki Länsi-Ukrainassa yhteistyötä Puolan miehityshallinnon kanssa ja julkaisi hallituksen rahoittamaa viikkolehteä Ridnyi krai (Lviv). Kun ukrainalaiset boikotoivat vuoden 1922 sejm-vaaleja, Tverdoh’lib asettui ehdokkaaksi ja aloitti vaalikampanjan. Sen jälkeen salainen Ukrainan sotilaallinen organisaatio (UVO) leimasi hänet petturiksi, ja hänet salamurhattiin Kamionka Strumiłowassa.
Aiheesta muualla

Kuvia tai muita tiedostoja aiheesta Sydir Tverdoh’lib Wikimedia Commonsissa